DWK Generalforsamling, 23. marts 2024

**Til dagsorden punkt 8**

De nuværende DKK-regler for at udstille danskejede hunde i brugshundeklasse på DKK-udstillinger eller 5-klub udstillinger er følgende:

* Hunden skal have opnået mindst 3. præmie på en DKK-anerkendt markprøve eller have bestået den tyske VJP samt HZP eller have bestået en dansk UT samt AT.

Da det er blevet mere almindeligt, at DWK’s hundeførere deltager på både danske og tyske avlsprøver, vil det være både logisk og naturligt at få indført i DKK-reglerne, at de tyske avlsprøver VJP/HZP eller de danske avlsprøver UT/AT også er gældende for ansøgning til DKK om DKCH, udover at hunden skal have HD status A eller B.

**Forslag:**

DWK-bestyrelsen skal ansøge DKK om godkendelse af reviderede krav for at opnå DKCH:

Hunden skal have opnået 1. præmie i åben klasse eller brugshundeklasse på en DKK-anerkendt markprøve samt bestået slæb- og apporteringsprøve eller DJ’s udvidede apporteringsprøve, eller have bestået de tyske avlsprøver VJP og HZP, eller have bestået de danske avlsprøver UT og AT. Hunden skal tillige have HD status A eller B.

13. februar 2024

Annette Würtzen